Народно читалище “Просвета 1927” Бургас

8019 Бургас, кв. Долно Езерово, ул.”З.Зограф” 80 Б

тел./факс: 056/589601; 0895/506209; e-mail: [procveta@abv.bg](mailto:procveta@abv.bg)

ОТЧЕТ

ЗА ДЕЙНОСТТА НА НАРОДНО ЧИТАЛИЩЕ "ПРОСВЕТА 1927”

гр. БУРГАС, кв. ДОЛНО ЕЗЕРОВО

за 2020 г.

І. За организацията

ІІ. Основни дейности

1. Библиотечна дейност и информационно

обслужване

2. Учебно – образователна дейност и детско и младежко творчество

3. Културна дейност

ІII. Човешки и финансови ресурси

1. Екип

2. Общ бюджет

3. Материална база

V. Партньори и донори

VІ. Финансов отчет

ИЗАЦИЯТА

I. Читалище „Просвета 1927” е основано на 24.01.1927 г.; регистрирано в БОС под номер 3130/1997 210; вписано в регистъра на народните читалища под номер 837; с КИД 94.99 и БУЛСТСТ 000045390.

През 2020 година читалището осъществяваше дейността си в обстановка на КОВИД 19 и в съгласие със своите програмни цели, заложени в Устава на организацията, според който читалището e юридическо лице с НЕСТОПАНСКА ЦЕЛ ЗА ИЗВЪРШВАНЕ на ОБЩЕСТВЕНОПОЛЕЗНА ДЕЙНОСТ :

1. развитие и обогатяване на културния живот, социалната и образователната дейност в кв. Долно Езерово и Бургас, където осъществява дейността си;

2. запазване на местните обичаи и традиции и обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

Дейности за постигане на тези цели:

1. уреждане и поддържане на библиотека, читалня, фото-, фоно ,филмо- и видеотека, достъп до база данни, съхранени чрез съвременни информационни носители както и създаванне и поддържане на електронни информационни мрежи;

2. развиване и подпомагане на любителското художествено творчество;

3. организиране на школи, кръжоци, курсове, клубове, кино- и

видеопоказ, празненства, концерти, изложби, конкурси, чествания,и младежки дейности;

4. събиране и разпространяване на знания за родния край;

5. създаване и съхраняване на музейни колекции съгласно Закона

за културното наследство;

6. предоставяне на компютърни и интернет услуги.

Организационната структура на читалището през годината бе, както следва:

Върховен орган – Общо събрание на всички читалищни членове или

150 души.

Настоятелство на читалището в състав: Председател – Катя Йорданова,

и членове: Светлана Янушева и Светломира Възелова.

Секретар – Донка Димова, библиотекар – Илиана Стоянова.

Проверителна комисия за контрол върху дейността в състав: Радостина Атанасова -

Председател, и членове – Мария Рупчева и Силвия Веселинова.

Постоянният оперативен екип на читалището през годината наброява 5-ма души с позиции: Секретар, Библиотекар, Ръководител ВГ Галакси, Ръководител ДАР ПИ и ръководител гайдарска група Вая.

ІІ. ОСНОВНИ ДЕЙНОСТИ.

ОСНОВНИ ДЕЙНОСТИ

1. БИБЛИОТЕЧНА ДЕЙНОСТ И ИНФОРМАЦИОННО ОБСЛУЖВАНЕ

**Библиотечен фонд , читатели и техническо оборудване:**

В читалище „Просвета 1927” работи библиотека с детски отдел, отдел за възрастни и заемна. Нейната дейност се осъществява съгласно Правилник за организация на работата и ползване услугите на библиотеката към читалище „Просвета 1927” Бургас, съгласно който тя е обществена библиотека по смисъла на чл. 7 от Закона за обществените библиотеки и цялостната и дейност се регламентира от този Закон и Закона за народните читалища.

Броят библиотечни единици във фонда през 2020 година наброява 13 971 тома

литература. Новопостъпилите заглавия литература за периода са в размер на 882 тома на стойност 8 295,44 лв, в т.ч. закупената е 244 библиотечни единици за 1 647,92 лв, дарени – 259 броя за 2 682,37 лв по проект – 379 броя за 3 965,15 лв, като съответно отчислената такава е 501 тома физически амортизирана литература. Читатели през годината са 292 души. Броят на заетите библиотечни материали е 4 005. Общо регистрираните посещения на читатели през годината са 3 096.

Техническото оборудване на библиотеката позволява читателски запитвания и

търсения да бъдат изпълнявани не само по традиционния заемен начин и в читалня, а да се търсят ресурси в уеб – библиотеки и специализирани портали, да се работи с

електронни масиви. Библиотеката е оборудвана по програма “Глобални библиотеки” с 5 компютърни работни места с периферни устройства, с неограничена Интернет връзка, с копирна апаратура.

В библиотечната работа и предоставянето на информация за ученици от начален и среден курс вече активно се ползват ресурсите на специализирани български учебни

Интернет портали и страници, една от които е Уча.се.

Едни от традиционните дейности на библиотеката е организация и провеждане на “Библиотечни уроци” за най-малките читатели, чрез които се провокира интерес

към четенето и търсене на нови знания и информация.

За съжаление през 2020 г. намаля броя на читателите, броя на посещенията и работата с деца поради епидемиологичната обстановка в страната.

2. УЧЕБНО – ОБРАЗОВАТЕЛНИ ДЕЙНОСТИ и ДЕТСКО И МЛАДЕЖКО ТВОРЧЕСТВО

**Вокалнa група Galaxy** с ръководител Руси Русев.

Вокалната група е сформирана през м.октомври 2012 г. и стартира дейността си с повече от 10 деца. Репертоарът на студиото е изключително разнообразен - в него са включени поп, рок, диско, латино, балади и други стилове.  
През 2020 г. децата не участваха в никакви мероприятия поради епидемиологичната обстановка. Включиха се единствено в Ревю на читалищата през м. Октомври с представител Десислава Иванова. Работиха доста време он-лайн, поради предприетите от МЗ мерки. Иначе децата репетират в специално направено за тях студио. Работата в екип не само осмисля свободното време на децата, но развива основни вокални навици, музикалния слух и вярното интониране, ритмичното чувство, асоциативното мислене.

**Детско ателие по рисуване и приложни изкуства** с ръководител Величка Колева.

През 2020 година момичета и момчета на възраст 4 -15 години работиха в

ателието по рисуване и приложни изкуства, както с цел обучение по изкуство, така и за алтернативно арт-осмисляне на свободното време на децата. Ателието работи целогодишно с почивка през м.септември. През 2020 г. ателието също работи доста време онлайн поради забрана от страна на МЗ. През 2020 г. децата от ателието участваха в следните конкурси и събития и са носители на следните награди:

1. Национален конкурс за весела детска рисунка „Малките нашенци“ – 03.2020, Казанлък

* Рая Стоянова – III място
* Гергана Славова – награда на НДД София

1. Национален конкурс „Св. Трифон Зарезан“ Сунгурларе – 02.2020

* Гергана Славова – I място

1. Национален конкурс „Шарено петле“, Средец – 04.2020 Тема: Странджа – мистика и магия, неугасваща, като жарава“:

* Александра Йотова – II място
* Рая Стоянова – III място

1. Ден на рисуването „Рисувам синьо-зелен Бургас“ – 20.06.2020 пред КЦ „Морско казино“ – участие
2. 18 юли – Ден на Левски – пленер в Морска градина – участие
3. V Конкурс на Радио Варна „Снежко затрупа всичко навън“:

* Иванета Таранова – III място

1. Конкурс за комикс „Коледна история“ – НЧ „Кирил и Методий“ Бургас:

* Александра Йотова – II място
* Мария Йоргова – III място
* Марина Янкова – поощрение
* Рая Стоянова – поощрение

1. Конкурс на Радио Шумен „Коледа и Нова година“:

* Кристиян Костадинов – I място

Рая Стоянова, Гергана Славова и Марина Янкова – грамоти за успехи в любителско-творческата дейност по случай 24 май от Димитър Николов – кмет на Бургас

**Гайдарска група** с ръководител Николай Иванов

От м. август 2018 г. към читалището работи гайдарска група. През 2020 г. кандитатствахме за финансиране за групата. Бяха отпуснати 0,25 субсидирана численост за 2021 г. Групата участва в онлайн конкурс и получи грамота за участие.

**Грънчарство**

Поради големия интерес на децата от квартала, към читалището пробно стартира школа по грънчарство. За сега в групата участват 7 деца, които усвояват занаята с голям интерес.

**Акробатика**

От м. Октомври стартира още една нова форма към читалището – акробатика. В школата се обучават 8 деца, предимно от детска градина и начален курс.

**Летни творчески ателиета за деца**

През ваканционните месеци на лято 2020 г. читалището осъществи отново традиционните творчески ателиета, но този път заради пандемията повечето бяха на открито – разходка из Бургас и запознаване със забележителности и символи за града, посещение на ЗМ”Вая”, игри и забавления в парка...

4. КУЛТУРНА ДЕЙНОСТ

Културните изяви – любителски и професионални са друга основна читалищна дейност. От една страна те дават шанс за изява на любителите, занимащи се със сценични изкуства, а от друга – срещат публиките със сценичен продукт от областта на професионалното изскутво.

За съжаление през годината почти всички изяви в културния календар на читалище „Просвета 1927” пропаднаха: концертите за празника на квартала и празника на Бургас, традиционната Великденска работилница за яйца и всички останали от КК. Това ни принуди в края на годината да организираме он-лайн конкурс за цветни градинки. Участваха 32 снимки на градинки от квартала. Всички получиха грамоти и награди за участието си. Идеята на конкурса беше да се стимулират гражданите да поддържат пространствата пред домовете си чисти и красиви.

Дейността ни винаги е насочена към различни групи от общността – към деца и възрастни, към работещи и безработни, към здрави и със специфични нужди, към всички, без оглед на етническа и религиозна принадлежност. Читалището е отворено за всички и за всякакви идеи.

С цел съхраняване традиците в родния край продължава провеждането на Кукери. Кукерска група Каваклии участват във фестивали - носители са на **златна маска** от фестивала Сурва Перник.

ІV .ЧОВЕШКИ И ФИНАНСОВИ РЕСУРСИ

1. ЕКИП

Постоянният оперативен екип на читалището през годината наброява 4 души с

позиции: Секретар, Библиотекар, Ръководител ВС, Ръководител ДАР ПИ и 3 ръководители допълнително - ръководител гайдарска група Вая, ръководител Грънчарство и ръководител Акробатика.

2. ОБЩ БЮДЖЕТ

Държавната субсидия по ЗНЧ за читалище „Просвета 1927” през 2020 година беше 49 694 лв /4,75 субсудирана численост/ и е отчетана своемременно пред Община Бургас. Общинска дотация за културна дейност – 1 200 лв. Собствените приходи са 4 526 лв. от членски внос, такси, дарения, наем и рента.

3. МАТЕРИАЛНА БАЗА

В сградния фонд на читалище „Просвета 1927” функционират ателие за работа с деца - капацитет 12 места, библиотека, административен офис, музикално студио и репетиционна. След ремонт през 2019 г., вече разполагаме с голяма многофункцио-

нална зала с капацитет около 100 места, но за момента сме осигурили 60.

Техническото оборудване, подпомагащо оперативната работа на организацията през 2020 година наброява: 5 компютърни конфигурации,от които 4 са за обслужване на читатели, принтер и копир, преносим компютър, мултимедиен проектор с екран, цветен принтер, скенер, факс.

V. ПАРТНЬОРИ, ДОНОРИ

Настоятелството на читалище „Просвета 1927” оценява високо подкрепата на всички

организации, институции, НПО, граждани, представители на частния сектор, благодарение на които се реализираха голяма част от основните дейности през годината. Освен местния бизнес в дейността ни винаги са ни подкрепяли – г- жа Антоанета Манолова – директор ЦАУ Долно Езерово, г-жа Жени Железова – директор ОУ Хр.Ботев, Пенсионерски клубове Вая и Тракия.

В своята дейност читалището се ръководи от нормативните документи - ЗНЧ, Закон за обществените библиотеки, Закона за счетоводството, Закон за юридическите лица с нестопанска цел, Закон за културното наследство, Закон за закрила и развитие на културата, Закон за общинската собственост, Закон за местното самоуправление и местната администрация, Закон за предотвратяване и установяване на конфликт на интереси. Стремим се да изпълняваме основните текущи и стратегически планове, изготвени на базата на тези нормативни документи.

Най-важния фактор в нашата работа са потребителите и затова мероприятията са насочени към тях и към техните потребности. Оценка за изпълнението им е отношението на хората към институцията читалище. Тяхната активност, изразяваща се в посещенията и участията им в различните мероприятия доказват ,че тя е добра. Разбира се, че можем повече. Читалищните служители, със своето отношение към работата и компетентността си, са в състояние да работят още по-усърдно за едно устойчиво, съвременно и необходимо развитие на читалищната дейност. За това са необходими не само желание и способности , но и по-вече финансови средства. Защото читалището е мястото където се съхранява и популяризира българската духовност.

VI. ФИНАНСОВ ОТЧЕТ

Субсидия 2020

|  |  |  |  |
| --- | --- | --- | --- |
| номер | Наименование | план | отчет към 31.12.2020г. |
| 1. | НАТУРАЛНИ ПОКАЗАТЕЛИ |  |  |
| 1 | Регистрирани читалищни членове | 150 | 150 |
| 2 | Читатели (брой) | 292 | 292 |
| 3 | Читателски посещения (брой) | 3 096 | 3 096 |
| 4 | Курсове и школи (брой) |  |  |
| 4.1 | Участници (брой) |  |  |
| 5 | Любителски формации (брой) | 5 | 5 |
| 5.1 | Изяви и участия (брой) |  | 3 |
| 6 | Културни прояви (брой) |  |  |
| 2. | ДРУГИ |  |  |
| 1 | Брой жители | 5 436 |  |
| 2 | Обща численост на персонала | 4 | 4 |
| 3 | Разпределение по длъжности | 4 | 4 |
|  |  |  |  |
|  |  |  |  |

|  |  |  |  |
| --- | --- | --- | --- |
| номер | **ПРИХОДИ** | План | Отчет |
| 3. | СУБСИДИЯ ОТ БЮДЖЕТА |  |  |
| 1 | Субсидия по стандарт (лв) | 49 694 | 49 694 |
| 2 | Допълваща и целева субсидия (лв) Проект за книги | 3 965 | 3 965 |
| 3 | Празници в съставните селища |  |  |
| 4 | Културен календар - Община | 1 200 | 1 200 |
| 5 | **Общо приходи (лв)** | **54 859** | **54 859** |
|  |  |  |  |

|  |  |  |  |
| --- | --- | --- | --- |
| номер | **РАЗХОДИ** | План | Отчет |
| 4. | СУБСИДИЯ ОТ БЮДЖЕТА |  |  |
| 1 | ФРЗ | 32 191 | 32 191 |
| 2 | Осигурителни вноски | 6 694 | 6 694 |
| 3 | Книги и библиотечни материали  Проект за книги | 5 937 | 5 937 |
| 4 | Културни прояви – празник на квартала  - разходи по план-сметка (лв) |  |  |
| 5 | Културен календар | 1 200 | 1 200 |
| 6 | Любителски състави |  |  |
| 7 | Курсове и школи |  |  |
| 8 | Канцеларски разходи | 722 | 722 |
| 9 | Горива, енергия, ВиК, отопление, осветление (лв) | 3 757 | 3 757 |
| 10 | Телефон, интернет,СОТ, застраховки, транспортни и др. (лв) | 3 777 | 3 777 |
| 11 | Ремонти (лв) |  |  |
| 12 | Командировки (лв) |  |  |
| 13 | Обзавеждане |  |  |
| 14 | Други (лв)/ | 581 | 581 |
|  | **Общо разходи (лв)** | **54 859** | **54 859** |
|  |  |  |  |

Отчетът е приет на Общо събрание на членовете на читалището на 06.03.2021 г.

ПРЕДСЕДАТЕЛ ......................................

/Катя Йорданова/